Det er anden gang i træk, at Aalborg Pirates er dansk mester.

Der var både jubel og tårer, da slutfløjtet lød i Herning tirsdag aften. Aalborg Pirates kunne nemlig kalde sig for dette års danske mestre, efter piraterne vandt med 3-2 over Herning Blue Fox. Piraterne tabte ellers hjemme søndag, hvor der var lagt op til den helt store guldfest, men det fik nordjyderne taget revanche for tirsdag. Hjemmeholdet i front Kort inde i første periode fik Aalborg Pirates sin første udvisning, hvilket gav hjemmeholdet sit første powerplay. Og her fik George Sørensen lidt at se til i Aalborg-målet. Herningenserne fik nemlig sendt flere pucke mod Pirates-keeperen, der dog fik stået i mod i starten. Men det holdt ikke ved, og til sidst gik det galt for aalborgenserne. Det var Brett Perlini, der endte med at stå fuldstændig fri foran Aalborg-målmanden, så han kunne sende pucken lige mellem bene på ham til 1-0. Tilgengæld kom piraterne hurtigt igen. En løs puck foran Herning-målet blev nemlig opfanget af Aalborg-kaptajn Julian Jakobsen, der fik udlignet til 1-1 halvvejs i perioden. Hjemmeholdet var dog langt fra færdige med at markerer sig, og med fem minutter tilbage af perioden var det endnu en gang Mathias From, der straffede nordjyderne, som han før har gjort i finaleserien. Det var en fejl af Ben Carroll, hvor han går forkert af Mathias From, der koster piraterne. Herning-stjernen kunne nemlig bringe hjemmeholdet i front igen, da han scorede til 2-1. Tilbage i kampen Aalborg Pirates fik dog i anden periode sit første powerplay i kampen, og det endte med at give pote for nordjyderne. En masse tumult foran Herning-keeperen placerede nemlig pucken foran et tomt Herning-mål, og det fik Thomas Spelling udnyttet til at få udlignet til 2-2. I kampens tredje periode blev Hernings Lukas Lundvald sendt i straffeboksen i to gange to minutter for høj stav. Det gav gæsterne fra Nordjylland et oplagt mulighed for at få bragt sig i front, men det blev dog ikke realiteten for piraterne. Hjemmeholdet fik afværget angrebet, og derfor kunne man spille fuldtallig igen med omkring seks minutter tilbage af perioden. Det var dog ikke enden for Aalborg Pirates' guldhåb, for med små fire munitter tilbage på uret, fik Patrick Bjorkstrand opsamlet en løs puck foran Herning-målet, som han hamrede ind til 3-2 mod sin barndomsklub.